Document ID: /roh_data/filtered/fineweb-2-filterrobots_roh.jsonl.gz/25477

Gudagnà l'etappa ha il Talian Gianluca Brambilla che ha uschia era gist surpiglià il Maglia rosa, l'emprim plaz dal classament general.
L’um da 28 onns da la Lumbardia po uschia festivar ses pli grond success. El era partì en l’etappa sco 22avel dal classament general. Perquai ch’el è dentant sa distanzià da la gruppa da favurits per 1:41 minutas, dastga el uss purtar rosa. Dumoulin ha finì la cursa cun in retard da trais minutas sin Brambilla.
En il classament general ha Brambilla uss in avantatg da 23 secundas sin il Russ Ilnur Sakarin. Lez aveva gudagnà il Tour de Romandie l’onn passà. Sco terz suonda l’Ollandais Steven Kruijswijk cun in retard da 33 secundas. Las plazzas 4 e 5 van als Spagnol Alejandro Valverde resp. Al Talian Vincenzo Nibali.
RR novitads 18:00 / RR Sportissimo 17:00